શિક્ષણ વ્યવસ્થા આવા સ્થળોનો પ્રવાસ ન યોજી શકે ? શાળા-કૉલેજોની આસપાસ આવા સ્થળો શોધી કાઢી તેનો પરીચય થાય તેવા નાના પ્રવાસો યોજાય. આવા પ્રવાસોની જરૂરિયાત જ્યાં સુધી ન સમજાય ત્યાં સુધી એ નહિ જાળવી શકીએ. સરકારના પક્ષે આવા સ્થાનોને રક્ષિત જાહેર કરી તેના માટે વિશેષ નાણાંકીય અને કાયદાકીય જોગવાઈ ન થઇ શકે ? સર્જકો અને કલાના કસબીઓએ તેમની મૂળ જગ્યાઓ પર કરેલી સાધનાની સામાજિક અસરો પર સમાજશાસ્ત્રીઓ કામ ન કરી શકે ? સાહિત્ય જગતનાં કાર્યક્રમો આવાં સ્થાનોમાં ન થઈ શકે ? પ્રાથમિકથી માંડી ઉચ્ચ શિક્ષણમાં ‘આપણા સાંસ્કૃતિક અને કળાજગતના તીર્થો’ એવા પાઠ ન ભણાવી શકાય ? ઇતિહાસકારો અને પુરાતત્વ વિભાગ આવા સ્થાનો પર વધુ ધ્યાન ન આપે ? પ્રવાસન વિભાગમાં આના માટે વિશેષ ગ્રાન્ટ ન અપાય ? જે હતું તેની કિંમત સમજાવી જોઈએ. પહેલું પગથિયું બીજા પગથિયાંનો પાયો છે તે ન ભૂલવું જોઈએ. બાપુ તો તે ક્ષણને જીવી ગયા…આપણું શું ? સ્વને બદલે સહુને અસર કરતી બાબતો માટે સાથે મળી જીવવાનો પ્રયત્ન કરવો પડે. અરે માતા-પિતા પોતાના બાળકોને આવા સ્થળે લઈ જાય. સંવેદના અને ચિંતા સહુમાં છે. તેને વહાવે તેવી કરુણાને શોધવાની અને તેને ઝીલવાની અભિમુખતા કેળવવી રહી. આપણને આવી સમજ મળો તે જ પ્રાર્થના….